kardosdrur/scandi-wiki huggingface dataset:
Conrad Hilton

Conrad Nicholson Hilton (født 25. december 1887 i San Antonio, New Mexico, død 3. januar 1979 i Santa Monica, Californien) var en amerikansk forretningsmand og grundlægger af den internationale hotelkæde Hilton. Hans far var født på gården Hilton på Kløfta i Norge og emigrerede til USA i 1870. Hans amerikanskfødte mor var af tysk oprindelse. Han voksede op med syv søskende Felice A. Hilton, Eva C. Hilton, Carl H. Hilton, Julian Hilton, Rosemary J. Hilton, August H. Hilton og Helen A. Hilton.

Hilton gik på New Mexico Military Institute, på St. Michael's College (nu College of Santa Fe), og på New Mexico School of Mines (now New Mexico Tech).

Han var gift tre gange. I årene 1942–1947 var han gift med skuespillerinden Zsa Zsa Gabor. Han er oldefar til Paris Hilton. 

Hans formue, inklusive Hilton-hotellerne, gik i pagt med hans testamente næsten i sin helhed til den katolske kirke og til veldædighed, og hans børn fik kun 225.000 dollars.

Litteratur 
 Dabney, Thomas Ewing The Man Who Bought the Waldorf: The Life of Conrad N. Hilton (Duell Sloan & Pearce; 1950)
 Bolton, Whitney The Silver Spade; the Conrad Hilton Story. with a foreword by Conrad Hilton (New York: Farrar, Straus and Young; 1954)
 Comfort, Mildred Houghton Conrad N. Hilton, Hotelier (Minneapolis: T.S. Denison & Company, Inc., 1965)
 Oppenheimer, Jerry House of Hilton: From Conrad to Paris: A Drama of Wealth, Power, and Privilege (Three Rivers Press. 2007)
 Alef, Daniel Conrad N. Hilton: Reveled in Hotel Deals (Titans of Fortune Publishing. 2009)

Eksterne henvisninger 

Erhvervsfolk fra USA
Norsk-amerikanere
Iværksættere fra USA
Amerikanere i 1900-tallet
Laura Chinchilla

Laura Chinchilla Miranda (født 28. marts 1959) er en costaricansk politiker og tidligere præsident (2010-2014). Hun var landets første valgte kvindelige præsident. Hun overtog  præsidentembedet den  8. maj 2010 efter partifællen Óscar Arias. Chinchilla har tidligere været vicepræsident (2006–2008) og sikkerhedsminister (1996–1998).

Chinchilla repræsenterer partiet Partido Liberación Nacional. Som deres præsidentkandidat vandt hun valget 7. februar 2010 med 46,76 % af stemmerne. Hun har markeret sig som en tilhænger af frihandel og socialt konservativ på sager som abort.

Eksterne henvisninger 
 Officiel hjemmeside

Politikere fra Costa Rica
Costa Ricas præsidenter
Rosemary's Baby

Rosemary's Baby er en prisbelønnet amerikansk gyserdramafilm fra 1968, instrueret af Roman Polanski. Hovedrollerne spilles af Mia Farrow, John Cassavetes, Ruth Gordon og Sidney Blackmer. Filmen er baseret på en roman fra 1967 med samme titel, skrevet af Ira Levin.

Handling 

Det unge ægtepar Rosemary (Farrow) og Guy Woodhouse (Cassavetes) flytter ind i en lejlighed i en bygård i New York. Guy er en arbejdsledig skuespiller, som slider med at få sin karriere på skinner. Efter kort tid bliver han stærkt knyttet til et mærkeligt, ældre ægtepar som bor i samme bygning. Ægteparet begynder samtidig at vise en besynderlig interesse for barnet Rosemary venter. Efterhånden bliver det stadig mere tydeligt for Rosemary, at hun er trukket ind i en syg konspiration af en gruppe mennesker, der dyrker satanisme.

Medvirkende 
 Mia Farrow som Rosemary Woodhouse
 John Cassavetes som Guy Woodhouse
 Ruth Gordon som Minnie Castevet
 Sidney Blackmer som Roman Castevet / Steven Marcato
 Maurice Evans som Hutch
 Ralph Bellamy som Dr. Abraham Sapirstein
 Charles Grodin som Dr. Hill
 Patsy Kelly som Laura-Louise
 Victoria Vetri (krediteret som Angela Dorian) som Terry Gionoffrio
 Emmaline Henry som Elise Dunstan
 Hanna Landy som Grace Cardiff
 Tony Curtis som stemme af Donald Baumgart
 Phil Leeds som Dr. Shand
 Hope Summers som Mrs. Gilmore
 Elisha Cook, Jr. som Mr. Micklas
 D'Urville Martin som Diego
 Marianne Gordon som Rosemary's veninde
 Wende Wagner som Rosemary's veninde
 Clay Tanner som Djævelen

Priser 
Rosemarys Baby vandt både Oscar og Golden Globe i 1969. Begge priser gik til Ruth Gordon for bedste birolle. Filmen vandt i tillæg en række andre filmpriser.

Referencer

Eksterne henvisninger 

 

Gyserfilm fra USA
Amerikanske film fra 1968
Religiøse Gyserfilm
Overnaturlige gyserfilm
Gyserfilm baseret på bøger
Psykologiske gyserfilm
Film instrueret af Roman Polanski
Adam Powers

Adam Powers (født 22. maj 1975 i Maryland, USA) er en dansk-amerikansk sangskriver og producer, der bl.a. har skrevet flere sange for den danske pop-gruppe Infernal, heriblandt hittet "From Paris to Berlin".

Powers blev født i den amerikanske delstat Maryland til en dansk mor og en amerikansk far. Her boede han i tre år med forældrene og en storebror, indtil han med moderen og storebroderen flyttede til Danmark i 1978. I 2008 afsluttede han sin kandidatgrad i erhvervsøkonomi fra Handelshøjskolen.

Hans karriere som sangskriver begyndte for alvor da han i 1998 skrev kontrakt med Kenneth Bagers pladeselskab Flex Records. Fra år 2000 og opefter skrev han adskillige sange for kunstnere som DJ Aligator, Barcode Brothers, Hampenberg og DJ Encore.

I 2004 slog Powers igennem internationalt som sangskriver på singlen "From Paris to Berlin" udgivet af Infernal. Nummeret blev oprindeligt skrevet i 1998 af Powers, men det var først i samarbejdede med Paw Lagermann og Lina Rafn fra Infernal, at sangen blev færdiggjort. Sangen, der gik ind som #2 i England, var blot ét ud af flere fra albummet af samme navn, der også talte "Keen on Disco", "I Won't Be Crying" og "A to the B".

I 2007 havde Powers sangen	"Like a Drug" med på Kylie Minogues album X, som han skrev sammen med Engelina, Cutfather og Jonas Jeberg.

Powers bidrog også til fem sange på Infernals album Electric Cabaret fra 2008, heriblandt singlerne "Downtown Boys", "Whenever You Need Me" og "Electric Light".

Adam Powers driver publishing-firmaet og studiekomplekset Musical Suspects i Skovlunde med Morgan Jalsing, der bl.a. har skrevet for Infernal, Inez og Sukkerchok.

Referencer

Eksterne henvisninger
 Officiel hjemmeside
 Musical Suspects' hjemmeside
 Adam Powers på Discogs

Sangskrivere fra Danmark
Musikproducere fra Danmark
Personer fra Maryland
Dansksprogede forfattere fra Danmark
Julidochromis

Julidochromis er en slægt af ciclider i underfamilie Pseudocrenilabrinae. De er endemiske for Tanganyikasøen i det østlige Afrika. 

Denne slægt omfatter mindst 5 arter, hver med en række underarter og lokale varianter af usikker taksonomiske status. Yderligere taksonomiske arbejde er nødvendigt for at afgøre, hvor mange arter, der findes; de nært beslægtede Chalinochromis med yderligere to arter er nogle gange inkluderet her, og dette kan være korrekt. 

Hybridisering gør forsøg på at fastslå relationer med molekylær fylogenetiske metoder vanskeligt.

Disse fisk er ret små til mellemstore (ca. 7-15 cm.) og har en gullig grundfarve med sorte striber på langs eller et skakternet mønster.

Adfærd 

Julidochromis arter er hulelegende, dvs, at de trækker sig tilbage til huler eller sprækker hvis de føler sig truede. De lægger også æg der. Par er stort set monogame , kan dog den største mandlige opretholde haremmer (flerkoneri) , og de største hunner kan parre sig med flere hanner på flere ynglepladser . Dette er blevet registreret i både naturen og akvariet.

Hvis et par-obligation er brudt, vil de større fisk drive de mindre fisk ud af det område, undertiden dræbe dem i processen. I nogle arter i denne slægt, som Julidochromis marlieri, hvor hunnerne er væsentlig større end hannerne, og en kvindelig Julidochromis vil ofte dominere en mandlig større end sig selv.

Julidochromis arter har to gyde-rytmer. Undertiden deponere et stort antal æg (op til flere hundrede) hver 4 til 6 uger. Andre gange de gyder sekventielt, om et lille antal æg hver par dage. Sekventiel gyde resulterer i at der er yngel i forskellige aldre, der bor sammen i samme hule/sprække. Efter gydning, passer ofte begge forældre æggene.

Julidochromis i akvariet 
Julidochromis er små-mellemstore Tanganyika cichlider og lette at gyde og pleje, hvis deres basale behov er opfyldt. Som alle Tanganyika cichlider, er de bedst bevarede i hårdt vand, med en pH på 8,5 til 9,0 og en hårdhed på 12-14 kH, og i akvarier ikke mindre end 60 – 80 liter. Kun én art af Julidochromis bør holdes i et enkelt akvarium, da arter i denne slægt har tendens til at krydse nemt.

Akvariet skal dekoreres med sten der danner huler og gange, Julidochromis har de tendens til at være territoriale og noget aggressive. Dog kan Julidochromis være sky i akvariet, men holdes de med aktive fisk kan dette reducere deres tendens til at forblive skjult.

Systematik 
Arter inden for slægten :

Julidochromis dickfeldi
Julidochromis marlieri
Julidochromis ornatus
Julidochromis regani 
Julidochromis transcriptus

Ciclider
Alexander McQueen

Lee Alexander McQueen (16. marts 1969 – 11. februar 2010) var en engelsk modedesigner, der blandt andet var chefdesigner hos Givenchy, før han grundlagde sine egne mærker, Alexander McQueen og McQ. Han var kendt for dramatiske kreationer, der blandt andet blev brugt af popstjerner som Björk, Rihanna og Lady GaGa. Han blev fire gange kåret som årets britiske modedesigner. Specielt var Alexander McQueen kendt for sine "killer heels"; stiletter som flere modeller nægtede at gå med.

Hans engagement i designbranchen gav ham fire British Designer of the Year awards (1996, 1997, 2001 og 2003), samt CFDA's International Designer of the Year i 2003.

Død
McQueen blev fundet hængt 11. februar 2010 i sit hjem på Green Street i London. Han døde få dage inden den internationale modeuge i London gik i gang.

Noter

Eksterne henvisninger 

Modeskabere
Kunstnere fra England
Personer der har begået selvmord
Charles Nesbitt Wilson

Charles Nesbitt Wilson, kendt som Charlie Wilson (1. juni 1933 – 10. februar 2010), var en amerikansk demokratisk politiker og kongresmedlem gennem 23 år. Han var især kendt for at være bannerfører for at få kongressen til at godkende Operation Cyklon, en hemmelig CIA-operation under den afghansk-sovjetiske krig, der gik ud på at forsyne den afghanske mujahedin-bevægelse med militærudstyr.

Hans farverige karriere, især i forbindelse med Operation Cyklon, er efterfølgende filmatiseret i Charlie Wilson's War fra 2007 med Tom Hanks i rollen som Wilson.

Medlemmer af USA's kongres for det demokratiske parti
Personer fra Texas
Number Ones (Janet Jackson)

The Best eller Number Ones er det andet opsamlingsalbum, Janet Jackson har udgivet. Albummet indeholder Janets største hits fra 1980'erne og frem til i dag. I den første uge efter udgivelsen havde albummet solgt 37.000 eksemplarer i USA. "Make Me", som er et bonustrack blev udgivet som single den 22. september 2009. Singlen nåede 1. pladsen på Hot Dance Clubs Songs hitlisten i USA. I Italien kom "Make Me" i top 50, mens den kom i top 20 i Japan og top 75 i Storbritannien.

Indhold

Disc 1

"What Have You Done for Me Lately"
"Nasty"
"When I Think of You"
"Control"
"Let’s Wait Awhile"
"The Pleasure Principle"
"Diamonds" (Herb Alpert & Janet)
"Miss You Much"
"Rhythm Nation"
"Escapade"
"Alright"
"Come Back to Me"
"Black Cat"
"Love Will Never Do (Without You)"
"The Best Things in Life are Free" (Luther Vandross & Janet Jackson med BBD og Ralph Tresvant)
"That’s the Way Love Goes"

Disc 2
"If"
"Again"
"Because of Love"
"Any Time, Any Place"
"Scream" (Michael Jackson & Janet)
"Runaway"
"Got Til Its Gone" (Janet feat. Joni Mitchell & Q-Tip)
"Together Again"
"I Get Lonely"
"Go Deep" (Janet feat. BLACKstreet]
"What’s it Gonna Be" (Busta Rhymes feat. Janet)
"Doesn’t Really Matter"
"All for You"
"Someone to Call My Lover"
"All Nite (Don’t Stop)"
"Call on Me" (Janet & Nelly)
"Feedback"
"Whoops Now"
"Make Me"

Album fra 2009
Janet Jackson-album
Mona Hofland

Mona Hofland (24. juni 1929 – 11. februar 2010) var en norsk skuespillerinde. Hun var tidligt i sin karriere tilknyttet Studio teater, og har siden medvirket i en række af Norges vigtigste filmscener. Hun var ansat ved Oslo Nye Teater i 1953, i 1960, spillede hun rollen som Eliza Doolittle i My Fair Lady.

I 1999 blev hun ansat ved National Theater, hvor hun deltog i 50 filmproduktioner.

I 2001 blev hun udnævnt til Ridder af St. Olav. Hun har haft mange filmroller, og spillede i 1990'erne en central rolle i Familiesagaen De syv søstre.

Hun var gift med skuespiller Espen Skjønberg.

Eksterne henvisninger 
 

Teaterskuespillere fra Norge
Tv-skuespillere fra Norge
Sean Payton

Patrick Sean Payton (født 29. december 1963) er cheftræner for Denver Broncos, som er et professionelt amerikansk football-hold.

Ekstern henvisning 
 

Trænere
NFL
Sportsfolk fra USA
Sognevannet

Sognevannet eller Sognevatnet (skrivemåden er omstridt, beboerne i bygden skriver Sognevannet, mens kortværkene hovedsagelig skriver Sognevatnet) er en mindre, tidligere reguleret sø som ligger centralt i Strømsoddbygda, nord for Sokna i Soknedalen, i Ringerike kommune i Viken fylke i Norge. I nord løber  Strømsoddelven ud i søen, og fra nordøst løber Lysåa ud i Sognevannet lidt nord for midten. Ved Sognevassdammen i syd dannes floden Sogna, som har udløb i den nordlige ende af  Tyrifjorden.

Rundt om Sognevannet er der en række fine bade- og fiskepladser. I nordenden ligger pladsen Understryk, hvor folk har badet og overnattet i århundreder.

Søer i Viken
Clemens Weller

Frantz Clemens Stephan Weller (17. maj 1838 i Neustadt, Brandenburg – 17. juli 1900) var en tyskfødt fotograf virksom i Danmark.

Livshistorie 
Clemens Weller var født i Brandenburg, blev udlært bogbinder af profession og var formentlig som 19-20 årig i Frankrig for at studere. I 1860 kom han til København, fik på et tidspunkt dansk indfødsret og blev ansat hos den succesrige fotograf Georg E. Hansen. Hans arbejde bestod i at opklæbe fotografierne, men efterhånden blev han også oplært i fotograffaget. Nicolai Bøgh skrev i begyndelsen af oktober 1866 et brev til digteren H.C. Andersen, hvori han omtalte "om en Atest for Photographen Weller". (Se H.C. Andersens dagbog 21. oktober 1866). Clemens må dermed være blevet fotograf i de mellemliggende 6 år.

1. december 1867 blev firmaet Hansen & Schou grundlagt af portrætmaler N.C. Hansen (Georg E. Hansens bror) og løjtnant og kontormand Albert Schou. To år senere, 30. september 1869, blev Clemens Weller optaget kompagnon med næringsbrev som fotograf i virksomheden, som nu omdøbes til Hansen, Schou & Weller. Samme år, 14. april, blev firmaet udpeget til kongelig hofleverandør. Firmaet lå i tidsrummet 1872 til 1885 på adressen Østergade 15, hvor ejendommens tag var blevet forsynet med ateliervinduer. De deltog i Den nordiske Industri- og Konstudstilling i Kjøbenhavn 1872 og i 1875 vandt de en bronzemedalje i Wien.

I 1885 fik firmaet en mondæn beliggenhed i Bredgade 28, Schimmelmanns Palæ, der samme år blev ombygget til Concertpalaiset og forsynet med pavilloner ud til gaden, hvor atelieret kom til at ligge. Schou var død umiddelbart inden, og da N.C. Hansen i 1889 trak sig tilbage, hvar Weller alene om forretningen under navnet Hansen & Weller. Georg E. Hansen havde opbygget et solidt kundegrundlag hos kongefamilien, adelen og borgerskabet, som også blev kunder i firmaet i palæet i Bredgade. Weller var således en af tidens mest produktive fotografer. Han valgte at gemme samtlige sine fotoplader, hvilket betød, at der ved hans død i 1900 befandt sig omkring 360.000 plader omhyggeligt indpakket og opmagasineret i forretningen.

H.C. Andersen blev også kunde hos Weller, hvilket fremgår af forfatterens dagbog for maj 1874, året før hans død:

26. februar 1897 blev Clemens enstemmigt valgt som formand for Dansk Fotografisk Forening. Han døde i 1900, og året efter blev der ryddet op i hans lager. Af den enorme samling negativer blev ca. 660 billeder af danske og udenlandske fyrstelige personer købt af Peter Elfelt, de indgik i hans samling og findes nu på Det Kgl. Bibliotek.

16. juni 1861 giftede han sig i Vor Frue Kirke med Laura Elise Cathinca Melchior. Han er begravet på Assistens Kirkegård.

Litteratur 
 Bjørn Ochsner: Fotografer i og fra Danmark til og med år 1920, 1986, 
 Mette Sandbye (red.), Dansk Fotografihistorie, København: Gyldendal 2004,

Kilder og eksterne henvisninger 

 Biografi af Clemens Weller
 Nekrolog i Beretninger fra Dansk Fotografisk Forening, 1900, side 125ff
 Artikel i Hver 8. Dag, 1901, 17. årgang nr. 2 1901, side 317.

Fotografer fra Danmark
Foreningsformænd fra Danmark
Danskere i 1800-tallet
Hansen, Schou & Weller

Hansen, Schou & Weller, senere blot Hansen & Weller, var det ledende fotografiske atelier i København i anden halvdel af 1800-tallet.

Historie 
Den 1. december 1867 blev firmaet Hansen & Schou grundlagt af portrætmaler N.C. Hansen, dennes bror, fotograf Georg E. Hansen, samt løjtnant og kontormand Albert Schou. To år senere, den 30. september 1869, blev Clemens Weller optaget kompagnon med næringsbrev som fotograf i virksomheden, som blev omdøbt til Hansen, Schou & Weller. Samme år, den 14. april, blev firmaet udpeget til kongelig hofleverandør. Firmaet lå i tidsrummet 1872 til 1885 på adressen Østergade 15, hvor ejendommens tag var blevet forsynet med ateliervinduer. De deltog i Den nordiske Industri- og Konstudstilling i Kjøbenhavn 1872 og i 1875 vandt de en bronzemedalje i Wien.

I 1885 fik firmaet en mondæn beliggenhed i Bredgade 28, Schimmelmanns Palæ, der i årene op til blev ombygget til Concertpalaiset ved Johan Schrøder og Georg Wittrock og forsynet med pavilloner ud til gaden, hvor atelieret kom til at ligge. Schou var udtrådt umiddelbart inden (1887), og da N.C. Hansen samtidig trak sig tilbage 1889, hvar Weller alene om forretningen under navnet Hansen & Weller. Georg E. Hansen havde opbygget et solidt kundegrundlag hos kongefamilien, adelen og borgerskabet, som også blev kunder i firmaet i palæet i Bredgade. Weller var en af tidens mest produktive fotografer. Han valgte at gemme samtlige sine fotoplader, hvilket betød, at der ved hans død i 1900 befandt sig omkring 360.000 negativer omhyggeligt indpakket og opmagasineret i forretningen. Firmaet ophørte samme år.

Litteratur 
 Bjørn Ochsner: Fotografer i og fra Danmark til og med år 1920, 1986, 
 Dansk Fotografihistorie, ed. Mette Sandbye. Gyldendal, Copenhagen 2004,

Kilder og eksterne henvisninger 

 Biografi af Clemens Weller og firmaet
 Hansen, Schou & Weller in the National Portrait Gallery:
 Ane Grum-Schwensen, H.C. Andersens Hus: The Study at Nyhavn:  (engl.)

Danske virksomheder etableret i 1867
Ophørt i 1900
Tidligere virksomheder i København
Kongelige hoffotografer fra Danmark
Jens Marni Hansen

Jens Marni Hansen (født 18. december 1974 på Færøerne) er en færøsk rocksanger, sangskriver og musiker. Jens Marni Hansen har været aktiv i det færøske musikliv siden han var helt ung, han har været medlem af flere forskellige bands, bl.a. Kjølar, All That Rain, Showmenn og senest Faktor 4. De seneste år har Jens Marni Hansen dog levet af at være musiker og har mest optrådt under under eget navn. Jens Marni Hansen har været med på udgivelser sammen med andre solister og bands, men i 2008 udgav han sit første solo album "The Right Way". Senere samme år blev Jens Marni Hansen kåret til "Bedste færøske mandlige sanger 2008" og fik den færøske musikpris "Planet Awards", hans album fik også en pris for at være "Årets CD udgivelse". I februar 2010 blev Jens Marni også et kendt navn i Danmark, da han deltog i Dansk Melodi Grand Prix. 
I december 2010 blev Jens Marni Hansen kåret som årets sanger ved Planet Awards. I januar 2011 blev sangen "Maby tomorrow" fra hans CD "The Right Way" brugt som titel musik ved Danmarks første talkshow på webtv; Ekstrabladets Huxi & Karens

Dansk Melodi Grand Prix 

Jens Marni Hansen deltog i 2010 i Dansk Melodi Grand Prix med sangen "Gloria", som er skrevet og komponeret af Svend Gudiksen, Johannes Jørgensen og Noam Halby. Sangen gik ikke videre fra den indledende runde.

All That Rain 

 Det færøske band All That Rain startede i december 1999. Det var Jens Marni Hansen, Jens Tummas Næss, Henning Nicodemussen, som startede det. Alle tre var førhen medlemmer af et andet dengang kendt færøsk band, Kjølar. 
 I januar 2001 vandt All That Rain første runde af den færøske musikkonkurrence Prix Føroyar 2001 i Klaksvík Idrætshal. 
 I april 2001 blev All That Rain nr. 2 til Prix Føroyar 2001 finalen i Nordens Hus i Tórshavn. Vinderen blev Clickhaze fra bygden Gøta med Eivør som forsanger. 
 I juni 2001 udgav All That Rain deres første album "The Naked Truth". Samme dag udkom en anden udgave, hvor All that Rain også var med i, det var "Prix Føroyar 2001", med melodien Happy When You're gone, som var optaget "live" til Prix Føroyar 2001 finalen. 
 I august 2001 forlod Jens Marni Hansen All That Rain, og bandet spillede sammen for sidste gang med Jens Marni som forsanger i Klaksvík Idrætshal. 
 I september 2001 fik bandet All That Rain en afløser for Jens Marni, da Hans Ravnsfjall blev nyt medlem. 
 I januar 2003 fik All That Rain en ny forsanger, da Pól Arni Holm, forhenværende forsanger i Viking Metal bandet Týr, blev medlem af bandet. Pól Arni Holm var medlem af All That Rain indtil maj 2004.

Diskografi

Egne udgaver 
 Anywhere you wanna go, 2013
 Jens Marni, The Right Way, 2008

Er med i 
 Lort í býin, Strok, 2007 
 All That Rain, "The Naked Truth", 2001 
 Prix Føroyar, 2001

Referencer 

 Dansk Melodi Grand Prix 2010 Wikipedia om Dansk Melodi Grand Prix 2010

Eksterne henvisninger 
 Jens Marni's profil på Myspace
 Last.fm

Referencer 

Musikere fra Færøerne
Rockmusikere
Sangere fra Færøerne
Komponister fra Færøerne
Sangskrivere fra Færøerne
Deltagere ved Dansk Melodi Grand Prix 2010
Personer fra Strømø